Notat

|  |  |
| --- | --- |
| **Til:**  |  TA  |
| **Fra** | Eva Sætre Andersen |
|  |  |
|  |  |

Følgende annonse bes inntatt i fellesannonsering den 15.10.2019

**Varsel om oppstart av planarbeid «Kongens Dam« på Herre gnr.2, bnr.86 m.fl.**

Det vises til sak 53/19 i Kommunestyret den 23.9.19. Med bakgrunn i vedtak varsles oppstart av planarbeid.

Bamble kommune starter opp planarbeid for Kongens Dam – området gnr.2, bnr.86 mfl. jfr. plan- og bygningsloven §§ 12-8. Området er i dag avsatt til LNF, og grøntområde/friområde med underformål; badeplass, padling, skøyter, parkering, gammel ferdselsåre med forbindelse til Drangedal.

Hensikten med planarbeidet er å utvikle et regionalt friområde og å sikre allmennhetens bruk.

Formålet vil være å tilrettelegge for allmennhetens bruk av området, bla ved at vannspeilet i Hellestvedtvann beholdes på et nivå som sikrer områdets vernestatus samt natur- og frilufts formål.

Sentrale deler av Kongens Dam vurderes til formål Park, samt vannreguleringstiltak.

Planen og dens formål vil kunne bidra til at et regionalt viktig friområde med kulturverdier og innfallsport til marka kan få høyere bruksverdi.

*Planforslaget innebærer* at området omfattes den nære bebyggelsen, adkomsten og det naturlige området, rundt dammen.

Det vises til vedlagte kunngjøringsskisse som viser forslag til planens avgrensning.

I og med at arealdelens plankart og retningslinjer legger opp til offentlig friområde vil ikke planarbeidet utløse planprogram men utredninger av særskilte temaer.

*Utredningstemaene vil være*: Risiko og sårbarhetsanalyse, kulturminner, naturmangfold og rekreasjonsverdier. I tillegg vil det være behov for å vurdere vannkvalitet, tiltak for å bestemme vannivå og vannspeil samt tilrettelegge/sikring av tekniske anlegg og elvedrag.

Dette varslet sendes til alle berørte instanser,grunneiere, lag og foreninger slik at de som ønsker det kan komme med innspill til planarbeidet tidlig i prosessen.

Kommentarer/uttalelse til varslet om oppstart av planarbeider må være Bamble kommune v/Samfunnsutvikling Postboks 80, 3993 Langesund eller postmottak@bamble.kommune.no i hende senest 4 uker etter mottatt varsel.

For eventuelle spørsmål kan saksbehandler Henry Hvalvik, tlf.35 96 50 98 eller Henry.Hvalvik@bamble.kommune.no kontaktes.

Planens dokumenter er tilgjengelig på kommunenes hjemmesider: [www.bamble.kommune.no/statusplaner](http://www.bamble.kommune.no/statusplaner)